Се ростовера цIавечахой сай новкъости чубехаргба-кх яхаш из дагадоаллаш лийнав со дукха. Юххера а Дала къахетам баь дукха ха йоацаш уж чубеха аьттув баьлар са. Дика, эзди, хьаьнала бахаш нах ба аз цу хана хьабийхараш а со волча хьабаьхкараш а. КIира хьалха денз дIа а хайта, фунаьхкадаьча дийнахьа со волча хила деза шо, шоай гIулакхаш юстарадахалаш, хьа ца воагIаш саг ма Iелаш аьнна хоам баьбар аз царга уж берригаш а се волча хьа а баьхка цар сай сагIа диача бакъахьа хеташ, царца вагIа чам болаш.